பன்னாட்டு ஒலிம்பிக் குழு

பன்னாட்டு ஒலிம்பிக் குழு (International Olympic Committee (IOC) என்பது நவீன ஒலிம்பிக் போட்டிகளுக்கான பன்னாட்டு, அரசு சாரா, விளையாட்டு நிர்வாக அமைப்பாகும். 1894-ஆம் ஆண்டில் பியர் டி கூபர்டின், தெமெத்திரியோசு விக்கேலசு ஆகியோரால் நிறுவப்பட்ட இக்குழு, சுவிட்சர்லாந்து, லோசான் நகரில் அமைந்துள்ளது. கோடைக்கால, குளிர்கால, இளையோர் ஒலிம்பிக் போட்டிகளை ஏற்பாடு செய்வதற்கு இக்குழுவே பொறுப்பான அதிகார அமைப்பாகும். பன்னாட்டு ஒலிம்பிக் குழு தேசிய ஒலிம்பிக் குழுக்கள், உலகளாவிய ஒலிம்பிக் இயக்கம் ஆகியவற்றின் நிர்வாக அமைப்பாகவும் உள்ளது; இந்த இயக்கத்தில் ஒலிம்பிக் போட்டிகளில் ஈடுபட்டுள்ள அனைத்து நிறுவனங்களும் தனிநபர்களும் அடங்குவர். 2025 முதல், கிர்ஸ்டி கோவென்ட்ரி இதன் தலைவராக இருந்து வருகிறார். 2026 ஆம் ஆண்டு நிலவரப்படி, மொத்தம் 206 நாடுகளும் ஆள்புலங்களும் பன்னாட்டு ஒலிம்பிக் குழுவான் அதிகாரப்பூர்வமாக அங்கீகரிக்கப்பட்டு ஒலிம்பிக்கில் பங்கேற்கின்றன. ஒவ்வொரு நான்காண்டுகளுக்கு ஒருமுறை நடத்தப்படும் நவீன குளிர்கால மற்றும் வேனில் கால ஒலிம்பிக் விளையாட்டுக்களை ப.ஒ.கு ஒருங்கிணைக்கிறது. ப.ஒ.கு ஒருங்கிணைத்த முதல் ஒலிம்பிக் போட்டிகள் கிரேக்கத்தின் ஏதென்ஸ் நகரில் நடந்த 1896 கோடைக்கால ஒலிம்பிக் விளையாட்டுப் போட்டிகள் ஆகும்; முதல் குளிர்கால போட்டிகள் பிரான்சின் சமோனிக்சில் நடந்த 1924 குளிர் கால ஒலிம்பிக் விளையாட்டுகள் ஆகும். 1992 வரை குளிர்கால விளையாட்டுக்களும் கோடைகால விளையாட்டுக்களும் ஒரே ஆண்டில் நிகழ்த்தப்பட்டன. அதன் பின்னர் ப.ஒ.கு குளிர்கால விளையாட்டுக்களை இரு கோடைகால விளையாட்டுக்களுக்கு இடையே இரண்டாம் ஆண்டு நடத்துகிறது. இது இரண்டை திட்டமிட போதிய நேரம் ஒதுக்கவும் வளங்களை கால இடைவெளியில் முழுமையாக பயன்படுத்திடவும் உதவுகிறது. மேற்கோள்கள் வெளி இணைப்புகள் ப.ஒ.கு அலுவல்முறை இணையதளம் மேலோட்டப்பார்வை-ஏற்று நடத்தும் நகரங்களின் தேர்வுபரணிடப்பட்டது 2008-05-10 at the வந்தவழி இயந்திரம்